ddrg/super_eurlex huggingface dataset:
(2)

Efter at Kommissionen havde aflagt et veterinærkontrolbesøg i Det Forenede Kongerige, fandt Kommissionens sagkyndige, at de ordninger for identifikation og registrering af får og geder, der er gennemført og foreslået, overordnet set er i stand til at sikre, at de fleste af målsætningerne i forordning (EF) nr. 21/2004 opfyldes, men de fandt også, at der var en række svagheder, der skulle gøres noget ved. I Nordirland kunne det med den foreslåede ordning for identifikation og registrering af får opnås, at de fleste af målsætningerne i forordning (EF) nr. 21/2004 opfyldes, men det ville kræve omfattende opmærksomhed og engagement fra alle parters side at gennemføre ordningen.
(1)

I direktiv 89/106/EØF hedder det, at for at tage hensyn til eventuelle forskelle med hensyn til beskyttelsesniveauer for bygværker på nationalt, regionalt eller lokalt plan kan det i basisdokumenterne blive nødvendigt for hvert væsentligt kravs vedkommende at foretage en klassificering af varers ydeevne. Disse dokumenter er offentliggjort i »Meddelelse fra Kommissionen om basisdokumenterne til direktiv 89/106/EØF« (2).
(5)

Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF samt under hensyntagen til målene og principperne i den fælles fiskeripolitik og finder, at Det Regionale Rådgivende Råd for Pelagiske Bestande er klar til at påbegynde arbejdet —
(5)

Ordningen for identifikation og registrering af får i Irland bør derfor godkendes, således at det tillades at erstatte det andet identifikationsmærke for får med ordningen, undtagen når der er tale om dyr, der er genstand for samhandel inden for Fællesskabet.
(9)

Aftalen og/eller den samordnede praksis mellem Christie’s og Sotheby’s indeholdt nærmere betegnet følgende elementer: a) Med hensyn til sælgerne: — aftale om at indføre en ny »glidende skala« for sælgersalærer (2) — aftale om de til skalaen knyttede betingelser, herunder også, at skalaen ligger fast, dvs. at der ikke kan forhandles om den, og at den ikke kan fraviges (medmindre andet er aftalt) — aftale om, hvornår og hvordan skalaen skal indføres — aftale om at overvåge overholdelsen af skalaen ved at udveksle lister over de tilladte undtagelser for derigennem at overvåge aftalens gennemførelse, undgå for mange undtagelser og drøfte alle undtagelser — aftale om ikke at give sælgerne på auktionerne nogen garanti for en mindstepris — aftale om en formel for at »dele i porten« med sælgeren, hvis salgsprisen overstiger garantiprisen. — aftale om ikke at udbetale forskud til sælgerne for salg af enkeltnumre — aftale om og/eller samordning af vilkårene for forskud ved bestemte auktioner — aftale om mindsterenten på lån — aftale om at fastsætte en nedre grænse for det salær, der betales af erhvervsmæssige sælgere/kunsthandlere, og begrænse ydelsen af forsikringsdækning til erhvervsmæssige sælgere — aftale om at begrænse betaling af introduktionsprovision (til 1 % af købersalæret, når der ikke er betalt sælgersalær). b) Med hensyn til køberne: — aftale om at begrænse kreditter til erhvervsmæssige købere til 90 dage. c) Andre elementer: — aftale om at begrænse markedsføringsindsatsen (undgå påstande og udtalelser om markedsandele eller påstande om at være de »førende« på kunstmarkedet eller en bestemt del af det).
KOMMISSIONENS BESLUTNING

af 25. juli 2005

om tilladelse til markedsføring af isomaltulose som et nyt levnedsmiddel eller en ny levnedsmiddelingrediens i henhold til Europa-Parlamentets og Rådets forordning (EF) nr. 258/97

(meddelt under nummer K(2005) 2776)

(Kun den tyske udgave er autentisk)

(2005/581/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser (1), særlig artikel 7, og

ud fra følgende betragtninger:

Südzucker AG indgav den 4. marts 2004 en ansøgning til de kompetente myndigheder i Tyskland om tilladelse til at markedsføre isomaltulose som et nyt levnedsmiddel eller en ny levnedsmiddelingrediens.

De kompetente tyske fødevaremyndigheder afgav den 1. oktober 2004 den første vurderingsrapport. I rapporten konkluderede de, at de foreslåede anvendelser af isomaltulose ikke udgør en sundhedsrisiko for mennesker.

VEDTAGET FØLGENDE BESLUTNING:

Artikel 1

Isomaltulose, jf. bilaget, kan markedsføres i Fællesskabet som et nyt levnedsmiddel eller en ny levnedsmiddelingrediens.

Artikel 2

Betegnelsen »isomaltulose« anføres på selve produktets mærkning eller i ingredienslisten for levnedsmidler, der indeholder det.

I en fodnote på fremtrædende plads, hvortil der henvises fra betegnelsen »isomaltulose« med en asterisk (*), anføres følgende: »Isomaltulose er en kilde til glucose og fructose«. Skriftstørrelsen skal være mindst den samme som ingredienslistens.

Artikel 3

Denne beslutning er rettet til Südzucker AG Mannheim/Ochsenfurt, Maximilianstraβe 10, D-68165 Mannheim.

(1) EFT L 43 af 14.2.1997, s. 1. Senest ændret ved forordning (EF) nr. 1882/2003 (EUT L 284 af 31.10.2003, s. 1).

(2) EFT L 276 af 6.10.1990, s. 40. Senest ændret ved Kommissionens direktiv 2003/120/EF (EUT L 333 af 20.12.2003, s. 51).

BILAG

SPECIFIKATIONER FOR ISOMALTULOSE

Definition

Et reducerende disaccharid, der består af en glucose- og en fructoserest bundet med en α-1,6-glucosidbinding. Stoffet fremstilles ved en enzymatisk proces. Som handelsvare anvendes monohydratet.

Kemisk navn

6-O-α-D-glucopyranosyl-D-fructofuranose, monohydrat

CAS-nr.

13718-94-0

Kemisk formel

C12H22O11 · H2O

Strukturformel

Molekylmasse

360,3 (monohydrat)

Indhold

Ikke under 98 % på tørstofbasis

Beskrivelse

Stort set lugtløse, sødtsmagende, hvide eller næsten hvide krystaller

Tørringstab

Ikke over 6,5 % (60 °C, 5 timer)

Bly

Ikke over 0,1 mg/kg

Bestemmelse ved hjælp af en atomabsorptionsteknik, der er relevant for det specificerede niveau. Prøvens størrelse og metoden til forberedelse af prøven kan vælges ud fra principperne i den metode, der er beskrevet i FAO Food and Nutrition Paper (FNP) 5 (1), »Instrumental methods«.

(1) Food and Nutrition Paper 5 Rev. 2 — Guide to specifications for general notices, general analytical techniques, identification tests, test solutions and other reference materials. (JECFA) 1991, 322 s. Engelsk — ISBN 92-5-102991-1.
(1)

Finnfeeds Finland Ltd indgav den 24. januar 2003 en ansøgning til de kompetente myndigheder i Finland om tilladelse til at markedsføre betain som et nyt levnedsmiddel eller en ny levnedsmiddelingrediens.
(1)

Ifølge artikel 5 i forordning (EØF) nr. 729/70 og artikel 7 i forordning (EF) nr. 1258/1999 og artikel 8, stk. 1 og 2, i Kommissionens forordning (EF) nr. 1663/95 af 7. juli 1995 om gennemførelsesbestemmelser til forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen (3) skal Kommissionen foretage de nødvendige undersøgelser, meddele medlemsstaterne resultaterne af sine undersøgelser, tage hensyn til de af medlemsstaterne fremsatte bemærkninger, indkalde til bilaterale drøftelser med henblik på at nå til enighed med de pågældende medlemsstater og officielt meddele dem sine konklusioner under henvisning til Kommissionens beslutning 94/442/EF af 1. juli 1994 om indførelse af en forligsprocedure i forbindelse med regnskabsafslutningen for Den Europæiske Udviklings- og Garantifond for Landbruget (EUGFL), Garantisektionen (4).
(61)

Med hensyn til de virksomheder, som Energieabgabenvergütungsgesetz fandt anvendelse på indtil den 31. december 2001, er støtten efter Kommissionens opfattelse forenelig med punkt 51.1, litra b), andet led, i rammebestemmelserne. I henhold til punkt 51.1, litra b), andet led, skal modtagervirksomhederne betale en betydelig del af den nationale afgift. Grunden hertil er, at virksomhederne skal tilskyndes til at forbedre deres indsats på miljøområdet. Dette fremgår af ordlyden af punkt 51.1, litra b), første led, hvorefter en harmoniseret afgift kan nedsættes, hvis det af virksomhederne betalte beløb er højere end EF-minimumsbeløbet, »så niveauet tilskynder virksomhederne til at arbejde for en forbedring af miljøbeskyttelsen«. I den periode, undersøgelsen omfatter, var den østrigske energiafgift en national afgift; fra 1. januar 2004 indføres med direktivet om energibeskatning en harmoniseret beskatning, som fastsætter minimumsafgiftssatser for brugen af energiprodukter, der beskattes og godtgøres i henhold til de østrigske energiafgiftslove. Direktivet om energibeskatning tager udtrykkeligt højde for miljøbeskyttelsesmålene (se navnlig betragtning 3, 6, 7 og 12). Kommissionen mener derfor, at overholdelsen af minimumsafgiftssatserne i direktivet om energibeskatning tilskynder virksomhederne til at forbedre miljøbeskyttelsen. Overholdelsen af minimumsafgiftssatserne kan derfor også betragtes som en betydelig del af den nationale afgift, som det kræves i punkt 51.1, litra b), andet led i rammebestemmelserne. Østrig fastsætter minimumsafgiftsbelastningen for virksomhederne således, at minimumsafgiftssatserne ikke kun overholdes for naturgas og elektricitet, men også for kul, som ikke hidtil er blevet pålagt energiafgift i Østrig. Dermed sikrer Østrig, at minimumsafgiftsbelastningen i 2002 og 2003 svarer til afgiftsniveauet, og at der også tages hensyn til den miljøeffekt, som generelt mindst kræves i direktivet.
(3)

Ungarn har til hensigt fortsat at anvende en nedsat sats for gasleverancer (15 %) og standardsatsen for elektricitetsleverancer (25 %). Denne satsdifferentiering medfører hverken, at konkurrencen fordrejes, eller at forbruget omlægges fra elektricitet til gas. Det skyldes især de nationale prisfastsættelsesregler, som er meget forskellige for naturgas og elektricitet, men også, at de to produkter teknisk-teknologisk set kun er substitutionsvarer, når det drejer sig om anvendelse til opvarmningsformål. Ifølge oplysningerne fra de ungarske myndigheder er prisen på elektricitet ca. tre gange højere end prisen på naturgas.
(5)

I løbet af undersøgelsen gav Uruguays regering udtryk for, at den var villig til at tilstræbe en forhandlingsløsning på de spørgsmål, der var rejst i klagen, og foreslog: a) at trække kravet om, at whisky skal være mindre end tre år gammel for at være omfattet af den laveste afgiftskategori, tilbage. Foranstaltningen vil træde i kraft den 1. juli 2005 b) at behandle indenlandsk og importeret whisky ens for så vidt angår kravet om fastgørelse af banderoler. Den Østlige Republik Uruguay vil ændre sine regler senest den 30. juni 2005, og foranstaltningen vil træde i kraft efter en overgangsperiode på 90 dage c) at ændre IMESI-afgiftens struktur, så den bringes i overensstemmelse med de mest almindelige afgiftssystemer på internationalt plan. Denne ændring vil medvirke til at løse spørgsmålet om den påståede manglende gennemsigtighed og forudsigelighed. Reformprocessen forventes afsluttet ved udgangen af 2006.
(21)

UCB var den første virksomhed, der frivilligt informerede Kommissionen om, at de europæiske producenter ud over møderne på globalt niveau indbyrdes også havde afholdt en række møder på europæisk niveau. Det bevismateriale, som UCB frivilligt indleverede om disse møder, gav Kommissionen mulighed for at fastsætte overtrædelsens varighed til fem år og elleve måneder. Hvis Kommissionen kun havde haft oplysninger om aftalerne på globalt niveau, ville overtrædelsens varighed have været et år og elleve måneder. For at belønne UCB for at have gjort opmærksom på den længere varighed finder Kommissionen det passende at indrømme UCB en bødenedsættelse på grund af formildende omstændigheder svarende til 25,8 % af grundbeløbet. Denne nedsættelse svarer til forhøjelsen på 40 % af grundbeløbet som følge af overtrædelsens varighed på fem år og elleve måneder i stedet for et år og seks måneder.
DA Den Europæiske Unions Tidende C 178/3

RÅDETS AFGØRELSE

af 12. juli 2005

om udnævnelse af en vicepræsident for Kontoret for Harmonisering i det Indre Marked (Varemærker og Design) og tre formænd for appelkamre under kontoret

(2005/C 178/02)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 40/94 af 20. december 1993 om EF-varemærker (1), særlig artikel 120 og 131,

under henvisning til den indstilling, som Administrationsrådet under Kontoret for Harmonisering i det Indre Marked (Varemærker og Design) foretog den 25. maj 2005 —

TRUFFET FØLGENDE AFGØRELSE:

Artikel 1

Peter LAWRENCE, født den 5. august 1954 i London (Det Forenede Kongerige), udnævnes til vicepræsident for Kontoret for Harmonisering i det Indre Marked (Varemærker og Design) for en periode på fem år.

Artikel 2

Detlef SCHENNEN, født den 10. september 1956 i Münster (Tyskland); Théophilos MARGELLOS, født den 21. november 1953 i Athen (Grækenland) og Tomás DE LAS HERAS, født den 22. juli 1951 i Zamora (Spanien), udnævnes til formænd for appelkamre under Kontoret for Harmonisering i det Indre Marked (Varemærker og Design) for en periode på fem år.

Artikel 3

De datoer, hvorfra de i artikel 1 og 2 nævnte femårsperioder skal løbe, fastsættes af Administrationsrådet under Kontoret for Harmonisering i det Indre Marked (Varemærker og Design).

Udfærdiget i Bruxelles, den 12. juli 2005. På Rådets vegne G. BROWN Formand

(1) EFT L 11 af 14.1.1994, s. 1. Senest ændret ved forordning (EF) nr. 422/2004 (EUT L 70 af 9.3.2004, s. 1).
(3)

Samarbejde mellem medlemsstaterne indbyrdes og mellem disse og Europol bør intensiveres for at forstærke systemet for beskyttelse af euroen uden for EU’s område.
(23)

For at sikre at bøden har en tilstrækkelig afskrækkende virkning på store virksomheder og tage højde for, at store virksomheder har en juridisk og økonomisk indsigt og infrastrukturer, der gør det lettere for dem at fastslå, at deres adfærd udgør en overtrædelse og at være klar over de konkurrenceretlige konsekvenser af en sådan adfærd, bør startbeløbet for Hoechst justeres yderligere.
(81)

For at der kan ydes støtte, skal der i henhold til punkt 3.2.2, litra b), i rammebestemmelserne for al individuel støtte iværksættes en omstruktureringsplan, der skal godkendes af Kommissionen, og det skal undersøges, om den er i stand til at genoprette virksomhedens rentabilitet inden for en rimelig tidshorisont. Omstruktureringsplanen skal strække sig over en kort periode og være baseret på en realistisk vurdering. Den skal beskrive de omstændigheder, der førte til virksomhedens vanskeligheder, hvilket giver mulighed for at vurdere, om de foreslåede foranstaltninger er hensigtsmæssige. Planen skal give virksomheden mulighed for at skabe en ny struktur, der kan sikre rentabilitet på længere sigt, således at virksomheden kan køre videre ved hjælp af egne midler, dvs. gøre det muligt for virksomheden at dække alle omkostninger, herunder afskrivninger og finansieringsomkostninger, og opnå et afkast af egenkapitalen, der er tilstrækkeligt til, at den kan klare sig i konkurrencen.
(3)

Hvad angår Island og Norge, udgør denne beslutning en udvikling af bestemmelserne i Schengen-reglerne som omhandlet i den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og udviklingen af Schengen-reglerne (2), som falder inden for det område, der er omhandlet i artikel 1, litra A og E, i Rådets afgørelse 1999/437/EF af 17. maj 1999 om visse gennemførelsesbestemmelser til den aftale, som Rådet for Den Europæiske Union har indgået med Republikken Island og Kongeriget Norge om disse to staters associering i gennemførelsen, anvendelsen og den videre udvikling af Schengen-reglerne (3).
Opdelinger, som der gives dispensation for

For resultaterne 1.11.5 og 1.11.7: indberetningsfristen ændres til 20 måneder i stedet for 18 måneder

For resultaterne 1.12.3 og 1.12.5: indberetningsfristen ændres til 20 måneder i stedet for 18 måneder

For resultaterne 1.13.5: indberetningsfristen ændres til 20 måneder i stedet for 18 måneder

For resultaterne 1.14.3 — 1.14.5: indberetningsfristen ændres til 20 måneder i stedet for 18 måneder

For resultaterne 1.20.10: indberetningsfristen ændres til 20 måneder i stedet for 18 måneder

Antal beskæftigede inden for FoU, antal forskere, antal årsværk inden for FoU-personalet, antal årsværk for forskere, egne FoU-udgifter
(2)

I afsnit 8 i bilaget til forordning (EF) nr. 1450/2004 bestemmes det, at Kommissionen, hvis det er nødvendigt at foretage større tilpasninger af de nationale statistiske systemer, kan give dispensation til medlemsstaterne angående de statistikker, som skal udarbejdes for referenceåret 2004. Yderligere dispensationer kan gives vedrørende dækningen af de økonomiske aktiviteter i henhold til NACE rev. 1.1 eller opdelingen i størrelsesklasser af de statstikker, som skal udarbejdes for referenceåret 2006.
(2)

Det Europæiske Råd erklærede den 19. oktober 2001, at det er fast besluttet på at bekæmpe alle former for terrorisme overalt i verden, og at det vil fortsætte sine bestræbelser på at styrke det internationale samfunds alliance mod alle former for terrorisme, f.eks. gennem styrkelse af samarbejdet mellem de forskellige operative tjenester med ansvar for bekæmpelse af terrorisme: Europol, Eurojust, efterretningstjenesterne, politiet og de retslige myndigheder.
(22)

Kommissionen indrømmer, at en privat investor ikke ville have været i stand til at købe den ikke-byggemodnede grund til denne pris, byggemodne den, etablere den nødvendige infrastruktur og sælge den byggemodnede grund med fortjeneste. Det kan forklares ved hjælp af nogle af de argumenter, der er fremført fra tysk side, f.eks. de retlige rammer, der gælder for kommuner. Det er ikke nødvendigt at foretage en yderligere vurdering af sagen, fordi de to ovennævnte konklusioner — for det første, at kommunen ikke har købt grundene til en pris, der ligger over markedsprisen, og for det andet, at kommunen ikke har købt grundene i ASL’s interesse, men i overensstemmelse med sin samlede planlægníng og efter grundige politiske overvejelser — er tilstrækkelige til at fastslå, at ASL ikke har fået indrømmet en særlig fordel. Den resterende tvivl, der kom til udtryk i Kommissionens beslutning om procedurens indledning, er ikke længere relevant.
(5)

Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF og under hensyntagen til målene og principperne i den fælles fiskeripolitik og finder, at Det Regionale Rådgivende Råd for de nordvestlige farvande er klar til at påbegynde arbejdet —
(3)

Med henblik på oprettelsen af et register over lokaliteter, der skal udgøre et interkalibreringsnetværk, jf. punkt 1.4.1, nr. vii), i bilag V til direktiv 2000/60/EF, blev medlemsstaterne anmodet om at udvælge lokaliteter ud fra deres fortolkning af de normgivende definitioner for grænselinjerne mellem klasserne høj og god tilstand samt mellem god og moderat tilstand. For disse lokaliteter skulle der gives underretning om den aktuelle foreløbige klassifikation. Hver medlemsstat blev anmodet om så vidt muligt at fremlægge relevante oplysninger for mindst to lokaliteter for hver af de to grænselinjer mellem klasserne for hver af de fælles overfladevandområdetyper, som er udvalgt til interkalibreringsnetværket, og som findes på dens nationale territorium. Medlemsstaterne blev også opfordret til at angive lokaliteter, hvis værdier ligger nær ved de ovennævnte klassifikationsgrænser, men ikke nødvendigvis præcis på grænserne ifølge den foreløbige klassificering ud fra de aktuelle nationale vurderingsmetoder.
(2)

EUSR sikrer koordinering af og sammenhæng i EU’s bidrag til AMIS. En EU-koordineringscelle i Addis Abeba bestående af en politisk rådgiver, en militærrådgiver og en politirådgiver sørger under EUSR’s myndighed for den daglige koordinering med samtlige relevante EU-aktører og med det administrative kontrol- og ledelsescenter (ACMC) inden for Den Afrikanske Unions kommandostruktur i Addis Abeba for at sikre en sammenhængende og rettidig EU-støtte til AMIS II.
(50)

Det næste spørgsmål, der skal tages stilling til, er, om en privat virksomhed ud fra udsigterne til en rentabel drift under lignende omstændigheder ville have stillet den pågældende kapital til rådighed, idet der ses bort fra alle sociale, politiske eller regionale hensyn til den pågældende sektor. Domstolen har fastslået, at med henblik på at afgøre, om et kapitalindskud udgør statsstøtte, skal der anvendes et kriterium, som hviler på virksomhedens muligheder for at rejse de pågældende beløb på det private kapitalmarked på samme vilkår, dvs. privatinvestorkriteriet (18).
(71)

Dette understreges yderligere af oplysninger i undersøgelsen, hvor engagementernes gennemsnitlige størrelse for perioden 2000-2002 sammenlignes. Her er det britiske gennemsnit for investeringer i den tidlige fase 1,14 mio. GBP sammenlignet med 0,93 mio. GBP for Skotland, 0,81 mio. for regionen North West and Merseyside og 0,36 mio. for Nordirland. For SMV i ekspansionsfasen er forskellen igen mere udtalt. Hvor det britiske gennemsnit for investeringer i den tidlige fase er 2,82 mio. GBP sammenlignet med 2,63 mio. GBP for Skotland og 7,62 mio. GBP for regionen North West and Merseyside, er tallet kun 0,86 mio. GBP for Nordirland.
(1)

Den 3. marts 2004 (K(2004) 456 endelig) indledte Kommissionen den formelle undersøgelsesprocedure over for foranstaltningen om nedsættelse af selskabsskat for investeringer over 30 mio. EUR.